
ניסוי מקדים:
ציוד וחומרים-
· 15 מ"ל דבק פלסטי בכוס חד פעמית
· מים מזוקקים
· 2 משורות
· תמיסת בורקס בריכוז 4% - נוסחת הבורקס היא: Na2B4O7
· צבע מאכל (לא חובה)

שלב א' מהלך הניסוי-
לקחנו כוס ושמנו בה 15 מ"ל דבק פלסטי – PVA, לאחר מכן הוספנו 15 מ"ל מים מזוקקים וערבבנו אותם ביחד בתוך הכוס. הוספנו 10 מ"ל מתמיסת הבורקס לתוך הכוס והמשכנו לערבב עד לקבלת גוש חומר אחיד.
בסוף כל הפעולות האלו קיבלנו חומר אחיד, שמרגיש כמו ג'לי,גמיש שניתן היה לשחק בו.

תצפיות הניסוי:
בתחילת הניסוי- הייתה לנו תמיסה של בורקס ותמיסה של PVA – דבק לבן.
במהלך הניסוי- כאשר ערבבנו את התמיסות יחד היה ניתן לראות שהתמיסה הופכת לצמיגית וגמישה.
בסוף הניסוי- אחרי שהתמיסה התגבשה, נעשה הגוש לאחיד יותר וגמיש.









שלב ב' מהלך המחקר-
שאילת שאלות -
- מה גרם לדבק הפלסטי (PVA) לאבד את תכונותיו?
- האם ניתן להחליף את תמיסת הבורקס בתמיסה אחרת על מנת לקבל את אותן התוצאות ?
- מה היה קורה אילו היינו מוסיפים יזם לתהליך התגובה?
- כיצד משפיעה הטמפ' על אופן תהליך התגבשות העיסה?
- כיצד משפיעים ריכוזי התמיסות של אופן תהליך התגבשות העיסה ?


שאלת חקר -  
 כיצד משפיעה הטמפרטורה על זמן ההתגבשות של מר גמיש?

משתנה תלוי –
זמן התגבשות של החומר (בשניות)
משתנה בלתי תלוי – 
טמפרטורה (CO)
גורמים קבועים – 
נפח PVA
ריכוז PVA
נפח בורקס
ריכוז בורקס
הכלים





השערות – 
כאשר נוסיף טמפ' נמוכה של בורקס זמן ההתגבשות יהיה איטי יותר, לעומת זאת כאשר נוסיף טמפרטורה גבוהה של ברוקס זמן ההתגבשות יהיה מהיר יותר.
ביסוס מדעי להשערה
כאשר נוצר מר גמיש מערבבים פולימר PVA וחומר מצליב (חומר שגורם להיווצרות קשרי צלוב) ההצלבה מגבילה את תנועת מולקולות הפולימר ויוצרת רשת תלת ממדית, הכוללת בתוכה את מולקולת המים.
בטמפ' נמוכות התנועה של המולקולות בתוך החומר מר גמיש איטית יותר ולכן הקשרים הבין מולקולריים שהם מימן ו- ו.ד.ו חזקים יותר ולוקח לחומר יותר זמן להתפרק ולהתגבש מחדש.
בטמפרטורות גבוהות החלקיקים נמצאים בתנועה מהירה יותר לכן מתפרקים ונוצרים קשרים בקצב מהיר יותר.


כלים וחומרים –
· 10 מ"ל של בורקס פלסי PVA
· צבע מאכל
· 5 כוסות זכוכית 
· 15 מ"ל דבק
· 15 מ"ל מים

שלבי הניסוי – 
נוסיף  10 מ"ל של בורקס לחמישה כוסות.
נכניס שתי כוסות למקפיא המכילות בורקס בהבדלי זמנים, כדי לקבל כוסות בעלות טמפ' שונה. 
נשאיר כוס אחת בטמפ' החדר המכילה בורקס. 
נכניס שתי כוסות לאמבט מים חמים המכילות גם הן בורקס. 
בכל כוס נמדדה הטמפ' בעזרת מד-חום.
נוסיף 15 מ"ל דבק + 15 מ"ל מים לחמישה כוסות אחרות ונערבב את החומרים, ולאחר מכן נוסיף את הבורקס בטמפ' שונה לכל כוס.
בעזרת סטופר בודקים כמה זמן לוקח לחומרים להתגבש עד לקבלת מוצק ג'לי. 

תצפיות – 
לפני הניסוי - ניתן לראות את הבורקס שהוא נוזל שקוף, וה-PVA שהוא נוזל צמיגי לבן.
בזמן הניסוי – ערבוב הבורקס עם ה- PVA  יצר תמיסה צמיגית שנהפכה לג'לי ככול שערבבנו אותה.
אחרי הניסוי – לאחר הערבוב ואחרי קבלת גוש ג'לי, גמיש ניתן היה לשחק בו ולשנות את צורתו.

תוצאות – השפעת טמפרטורה על זמן ההתגבשות 
	מס' כוס
	טמפרטורה (C)
	זמן הפיכה לגוש מוצק (שניות)

	1
	-2
	78

	2
	0 
	50

	3
	25
	20

	4
	45
	9.9

	5
	51 o
	4

הסבר על הגרף – 
בטמפרטורה -2O זמן ההתגבשות איטי במיוחד כי חלק מ-הבורקס קפא והפך למוצק.
ואילו בטמפ' o51 זמן ההתגבשות היה מהיר מאוד.
מכאן ניתן להסיק כי ככול שהטמפרטורה גבוהה יותר זמן ההתגבשות של חומר פולימרי (מר גמיש בניסוי זה) קצר יותר.

דיון מסכם -
מסקנה – 
השערתנו הייתה נכונה כי לפי תוצאות הניסוי אנו רואים שככל שהטמפרטורה גבוהה יותר ההתגבשות של החומרים מהירה יותר.
הסיבה לכך היא שהחומר בעל הטמפרטורה הגבוהה יותר, מאפשר לחלקיקים של החומר לנוע מהר יותר, מה שמאפשר לחלקיקים להתגבש מהר יותר לעומת חומר הנמצא בטמפרטורה נמוכה יותר ,שם החלקיקים נעים לאט יותר וזמן ההתגבשות שלהם איטית.
לסיכום –  
ניסוי זה עסק בדבק ובבורקס ועל שילובם. דרך ניסוי זה למדנו הרבה דברים חדשים על תכונותיו של 
ה– PVA  ,הדבק הנוזלי.
למדנו על הבורקס, על פולימרים וקשרי הצילוב הנוצרים ביניהם.  
בניסוי זה היו כמה גורמים שיכלו לגרום לנו לאי דיוק בתוצאות כמו למשל, אי-יכולת לדעת מתי התמיסה התגבשה לגמרי מכיוון שלא בדקנו זאת עם מכשירים אלא רק בעזרת העין. 
אילו היינו עורכים את הניסוי מחדש היינו ודאיים שטמפ' הבורקס מדויקת יותר. 
היינו מצליחים להבחין יותר טוב בתהליך ההתגבשות על ידי מכשירים שהיינו מזמינים.


תוקף מסקנות:
המסקנות של הניסוי תקפות אך ורק לתחום המדידות שבחרנו בניסוי ואך ורק לתנאים שהיו בניסוי הזה ספציפי. ייתכן שבתנאים אחרים היינו מקבלים תוצאות אחרות ומסיקים מסקנות שונות.

שאלת חקר נוספת:
כיצד ריכוזים שונים של P.V.A  משפיעים על זמן התגבשות של מר גמיש.
[bookmark: _GoBack]
שאלות:
1) רשום את היחידה החוזרת של פוליוניל אלכוהול, על סמך המבנה התייחס למסיסותו של הפולימר במים. הסבר בפירוט. 
2) איזה תכונות מכניות יהיו לפולימר  Tg ו- Tm? פרט והסבר.
3) הסבר מהן התכונות הפיזיקליות של פולימר מצולב – פולימר תרמוסטי.
4) האם קיימים פולימרים שקשרי הצילוב שבהם מקורם בקשרים בין מולקולריים – קשרי מימן?
5) הגדר גמישות. התייחס לתכונה זו והצע דרכים כיצד למדוד גודל פיזיקלי זה.





תשובות:
1) היחידה החוזרת של פוליויניל אלכוהול היא - CH2CHOH - . הפולימר פוליוניל אלכוהול, בדרגת פלמור נמוכה (שרשרותיו קצרות) מסיס במים הודות לקשרי המימן הנוצרים בין קבוצות OH- ומולקולות המים.
2) פולימר מצולב שקשרי הצילוב שבו מקורם בקשרים בין מולקולריים נקרא פולימר מצולב תרמופלסטי. פולימר תרמופלסטי מתרכך בחימום מעל Tg, ניתך מעל Tm ומתקשה מחדש לאחר התקררות
3) פולימר מצולב שקשרי הצילוב שבו הם קוולנטים נקרא פולימר תרמוסטי. פולימרים תרמוסטיים אינם מתרככים בחימום ואינם ניתנים להתכה.
4) כן, לדוגמה בניסוי זה החומר המצלב בורקס. הבורקס הוא מלח הידרט. הבורקס מגיב עם מולקולת המים ליצירת יוני B(OH)4-. יוני B(OH)4- יוצרים קשרי צילוב בין שרשרות על ידי יצירת קשרי מימן.
5) אלסטיות היא תכונה של החומר המצליח לחזור ממעוות תחת עומס או מאמץ לממדים המקוריים ולצורה המקורית כאשר הוסר העומס או המאמץ ניתן למדוד גודל פיזיקאלי זה בעזרת מתיחת החומר ומדידה בעזרת סרגל.





ביבליוגרפיה-

· אתר מכון ויצמן
 
· http://en.wikipedia.org/wiki/Cross-link

· http://stwww.weizmann.ac.il/g-chem/iton/6/margamish.html

· http://en.wikipedia.org/wiki/Polyvinyl_acetate

